
26 DR.31.3.2010 

 
Timbalan Yang di-Pertua [Datuk Dr. Haji Wan Junaidi Tuanku Jaafar]: 

Ahli-ahli Yang Berhormat, sekarang saya kemukakan masalah kepada Majlis 
untuk diputuskan. Masalahnya ialah usul seperti yang dikemukakan tadi hendaklah 
disetujukan. 

Usul dikemuka bagi diputuskan; dan disetujukan. 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Ahli-ahli Yang Berhormat, sebagaimana yang saya telah janjikan beberapa hari 
lepas, bahawa saya akan memberi keputusan kepada apa yang dibangkit oleh 
Yang Berhormat Kubang Kerian beberapa hari yang lepas berhubung satu point of 
order yang dibangkitkan beliau berhubung dengan ucapan Yang Amat Berhormat 
Perdana Menteri di dalam Dewan.  

Jadi saya minta kepada semua Ahli-ahli Yang Berhormat bekerjasama 
dengan saya masa saya membaca ini dengan teliti, jadi saya harap Yang 
Berhormat mendengar dengan teliti tetapi jangan ganggu dahulu. Adapun perkara 
yang hendak disoalkan, tolonglah selepas itu nanti, terima kasih Yang Berhormat. 

 Yang Berhormat Kubang Kerian bangun, agaknya, di bawah Peraturan 
37(1) untuk merujuk Perlanggaran Peraturan 36(12) Peraturan-Peraturan Dewan 
Rakyat yang berbunyi.  

“Peraturan Mesyuarat 36(12).  Saya berdiri untuk mengemukakan 
suatu peraturan mesyuarat yang menyatakan bahawa Dewan ini 
telah dikelirukan dan izinkan saya membaca fakta-fakta yang 
berada di hadapan saya. 

Tuan Yang di-Pertua, pada 4 November 2009 sewaktu Yang Amat 
Berhormat Perdana Menteri datang ke Dewan ini untuk menjawab 
soalan yang berbunyi,  

“Meminta Yang Amat Berhormat Perdana Menteri 
menyatakan bilakah tuntutan royalti minyak rakyat 
Kelantan akan dibuat oleh Petronas?”  

Pada ketika itu Yang Amat Berhormat Perdana Menteri telah 
menjawab dalam Dewan yang mulia ini bahawa, saya bacakan 
sebahagiannya Tuan Yang di-Pertua, dengan menyatakan 
bahawa,  

“Negeri Kelantan dan negeri-negeri yang termasuk 
Terengganu yang terletak di kawasan pengeluaran 
minyak ini di luar pantai atau offshore dengan izin, tidak 
layak untuk mendapat pembayaran royalti.”     

Dengan itu beliau menyatakan bahawa meski pun peruntukan 
perundangan itu jelas, Kerajaan Persekutuan sebelum ini telah 
memperuntukkan wang ihsan untuk negeri Terengganu dengan 
mengambil kira pengeluaran petroleum yang terletak di luar 
perairan Negeri tersebut. 

 

Dengan menggunakan penggunaan perkataan “wang ihsan” ini 
Tuan Yang di-Pertua, saya menyifatkan berlaku satu 
penyelewengan, mislead the House dengan izin, di mana saya 
telah membawa suatu fakta, suatu surat yang dikeluarkan oleh 
Petronas pada 16 September 1978 dengan mengalamatkan surat 



Timbalan Yang di-Pertua [Datuk Dr. Haji Wan Junaidi Tuanku Jaafar]: Ahli-ahli Yang Berhormat, sekarang saya kemukakan masalah kepada Majlis untuk diputuskan. Masalahnya ialah usul seperti yang dikemukakan tadi hendaklah disetujukan. Usul dikemuka bagi diputuskan; dan disetujukan. Timbalan Yang di-Pertua [Datuk Dr. Haji Wan Junaidi Tuanku Jaafar]: Ahli-ahli Yang Berhormat, sebagaimana yang saya telah janjikan beberapa hari lepas, bahawa saya akan memberi keputusan kepada apa yang dibangkit oleh Yang Berhormat Kubang Kerian beberapa hari yang lepas berhubung satu point of order yang dibangkitkan beliau berhubung dengan ucapan Yang Amat Berhormat Perdana Menteri di dalam Dewan. Jadi saya minta kepada semua Ahli-ahli Yang Berhormat bekerjasama dengan saya masa saya membaca ini dengan teliti, jadi saya harap Yang Berhormat mendengar dengan teliti tetapi jangan ganggu dahulu. Adapun perkara yang hendak disoalkan, tolonglah selepas itu nanti, terima kasih Yang Berhormat. Yang Berhormat Kubang Kerian bangun, agaknya, di bawah Peraturan 37(1) untuk merujuk Perlanggaran Peraturan 36(12) Peraturan-Peraturan Dewan Rakyat yang berbunyi. "Peraturan Mesyuarat 36(12). Saya berdiri untuk mengemukakan suatu peraturan mesyuarat yang menyatakan bahawa Dewan ini telah dikelirukan dan izinkan saya membaca fakta-fakta yang berada di hadapan saya. Tuan Yang di-Pertua, pada 4 November 2009 sewaktu Yang Amat Berhormat Perdana Menteri datang ke Dewan ini untuk menjawab soalan yang berbunyi, "Meminta Yang Amat Berhormat Perdana Menteri menyatakan bilakah tuntutan royalti minyak rakyat Kelantan akan dibuat oleh Petronas?" Pada ketika itu Yang Amat Berhormat Perdana Menteri telah menjawab dalam Dewan yang mulia ini bahawa, saya bacakan sebahagiannya Tuan Yang di-Pertua, dengan menyatakan bahawa, "Negeri Kelantan dan negeri-negeri yang termasuk Terengganu yang terletak di kawasan pengeluaran minyak ini di luar pantai atau offshore dengan izin, tidak layak untuk mendapat pembayaran royalti." Dengan itu beliau menyatakan bahawa meski pun peruntukan perundangan itu jelas, Kerajaan Persekutuan sebelum ini telah memperuntukkan wang ihsan untuk negeri Terengganu dengan mengambil kira pengeluaran petroleum yang terletak di luar perairan Negeri tersebut. Dengan menggunakan penggunaan perkataan "wang ihsan" ini Tuan Yang di-Pertua, saya menyifatkan berlaku satu penyelewengan, mislead the House dengan izin, di mana saya telah membawa suatu fakta, suatu surat yang dikeluarkan oleh Petronas pada 16 September 1978 dengan mengalamatkan surat.